ЕК одобри 30 млн . лева безвъзмездна помощ за автобусните превозвачи у нас Подпомагането няма да надвишава 800 хил . евро на фирма и ще бъде предоставено не по - късно от 30 юни 2021 г . Европейската комисия ( ЕК ) одобри българската схема в размер на 30 млн . лева ( приблизително 15 млн . евро ) за подпомагане на микро - , малки и средни компании за автобусни превози , засегнати от пандемията от коронавирус . Схемата е одобрена съгласно Временната рамка за държавна помощ , приета от ЕС . Европейската комисия установи , че българската схема отговаря на условията , посочени във Временната рамка . Целта на мярката е да се смекчи внезапният недостиг на ликвидност , пред който са изправени тези дружества , като се има предвид степента на въздействието на пандемията върху техните дейности , съобщават от пресслужбата на ЕК . Помощта ще бъде под формата на преки безвъзмездни средства . Те ще покриват частично оперативните разходи за автобусен превоз на пътници от 1 февруари 2020 г . до шест месеца след влизането в сила на споразумението за отпускане на безвъзмездни средства , сключено между бенефициера и българското Министерство на транспорта , информационните технологии и съобщенията . Кандидатите могат да подават заявления на стойност от 3000 лева до 450 000 лева Помощта няма да надвишава 800 хиляди евро на дружество и ще бъде предоставена не по - късно от 30 юни 2021 г . Според Комисията мярката е необходима , подходяща и пропорционална за преодоляването на сериозни затруднения в икономиката на държава членка в съответствие с член 107 , параграф 3 , буква б ) от ДФЕС и условията на Временната рамка . За мярката в подкрепа на автобусните превозвачи се заговори през юни т . г . Преговорите с ЕК обаче бяха тежки , защото Брюксел поиска от България да докаже необходимост от това подпомагане в контекста на Зелената сделка , защото транспортният сектор е замърсяващ . Финансова помощ от 30 млн . лв . ще получат малки и средни предприятия , извършващи автобусни превози . Това стана ясно след подписването на договор между министъра на транспорта , информационните технологии и съобщенията Росен Желязков и министъра на икономиката Лъчезар Борисов . Средствата се предоставят чрез схема за подпомагане от транспортното министерство . Договорът е за предоставяне на безвъзмездна финансова помощ по процедурата " Подкрепа за малки и средни предприятия , извършващи автобусни превози , за преодоляване на икономическите последствия от COVID - 19 " . Предприятията в сектора са 1485 , като не по - малко от 1000 ще се възползват от мярката през следващите един до два месеца , сочат прогнози на транспортното министерство .